钦定古今图书集成/明伦汇编/氏族典/第132卷 > 《廖用贤尚友录》 > 辛替否
## 钦定古今图书集成/明伦汇编/氏族典/第132卷 > 《廖用贤尚友录》 > 辛替否

按《唐书辛替否传》：“替否字协时，京兆万年人。景龙中
为左拾遗。时置公主府官属，而安乐府补授尤滥。武
崇训死，主弃故宅别筑第，侈费过度，又盛兴佛寺，公
私疲匮。替否上疏不省。睿宗立罢斜封官，俄诏复之。
方营金仙玉真观，替否以左补阙上疏，疏奏，帝不能用，然嘉切直，稍迁右台殿中侍御史。雍令刘少微恃”
权贪赃，替否按之，岑羲屡以为请，替否曰：“我为宪司，
惧势以纵罪，谓王法何？”少微坐死。迁累颍王府长史。
卒，年八十。